google/wiki40b huggingface dataset:
Efraim Zuroff

Zásluhy a práca

Efraim Zuroff napomáhal pri chytení stoviek vojnových zločincov, ktorí sa desiatky rokov po vojne ukrývali v USA, vo Veľkej Británie, či v Kanade. Títo ľudia boli následne postavení pred súd a odsúdení.
V roku 2002 vyhlásil operáciu "Posledná šanca", ktorej cieľom je pochytať a potrestať posledných žijúcich nacistických vojnových zločincov z 2. svetovej vojny. Za informácie vedúce k dolapeniu takéhoto človeka ponúka značnú finančnú odmenu až 20-tisíc €. Na prvom mieste v jeho zozname je sadistický nacistický lekár Aribert Heim, prezývaný aj Doktor Smrť, a za informácie smerujúce k jeho dolapeniu ponúka až 315-tisíc €.
Sporná a diskutabilná je otázka v prípade Johna Demjamjuka, ktorý bol aj Zuroffovov zásluhou niekoľkokrát predvedený pred súd, pretože mnohí si myslia, že ide o tzv. Ivana Hrozného z Treblinky, dozorcu v koncentračnom tábore, ktorý brutálne zabíjal a mučil väzňov, pred vstupom do plynových komôr. Demjamjukovi však dodnes nebola dokázaná vina.

Mottá a myšlienky

"Čas môže pomáhať zabudnúť, ale nemôže prepáčiť zabitie." "Čas vinu zabijakov nezmazáva, obete a ich rodiny si zaslúžia, aby vinníci boli potrestaní".
Saint-Julien-des-Points

Poloha

Obec má rozlohu 3,83 km². Najvyšší bod je položený 725 m n. m. a najnižší bod 248 m n. m.

Obyvateľstvo

Počet obyvateľov obce je 112 (2011).
Nasledujúci graf zobrazuje vývoj počtu obyvateľov v obci.
Zdroje: INSEE
Detva (okres)

Mestá

Detva · Hriňová

Obce

Detvianska Huta · Dúbravy · Horný Tisovník · Klokoč · Korytárky · Kriváň · Látky · Podkriváň · Slatinské Lazy · Stará Huta  · Stožok · Vígľaš · Vígľašská Huta-Kalinka
Atómové jadro

Atómové jadro je kladne nabitá vnútorná časť atómu, obsahujúca až 99,9 % jeho hmotnosti. Pozostáva z nukleónov, t.j. protónov (kladne nabitých) a neutrónov (bez náboja). Hmotnosť protónu je 1,672 648×10⁻²⁷ kg. Hmotnosť neutrónu je o niečo väčšia – 1,674 954×10⁻²⁷. Obidva údaje sú pokojové hmotnosti daných častíc. Ako je vyššie spomenuté, protón má náboj. Hodnota náboja protónu je rovnako veľká ako hodnota náboja elektrónu, ale protón je kladná častica. QP = 1,602×10⁻¹⁹ C. Hmotnosť protónov a neutrónov je neporovnateľne vyššia ako hmotnosť elektrónu. Priemer jadra atómu sa pohybuje rádovo v stotisícinách nanometroch. (Je zrejmé, že jadro vodíka bude menšie ako jadro železa, pričom velkosť celého atómu je stotisíckrát väčšia).
Cruéjouls

Poloha

Obec má rozlohu 18,35 km². Najvyšší bod je položený 777 m n. m. a najnižší bod 557 m n. m.

Obyvateľstvo

Počet obyvateľov obce je 415 obyvateľov (2009).
Nasledujúci graf zobrazuje vývoj počtu obyvateľov v obci.
Zdroje: INSEE
Albertacce

Poloha

Obec má rozlohu 97,12 km². Najvyšší bod je položený 2 558 m n. m. a najnižší bod 785 m n. m.

Obyvateľstvo

Počet obyvateľov obce je 230 (2009).
Nasledujúci graf zobrazuje vývoj počtu obyvateľov v obci.
Zdroje: INSEE
Urçay

Poloha

Urçay má rozlohu 12,49 km². Najvyšší bod je položený 278 m n. m. a najnižší bod 158 m n. m.

Obyvateľstvo

Urçay má 291 obyvateľov (2009).
Graf vývoja obyvateľstva:
Zdroje: INSEE
The Elusive Light and Sound, Vol. 1

Poznámka

Tento album vyšiel pôvodne iba ako súčasť The Secret Jewel Boxu, no pre veľký dopyt trhu bola 4. júna 2002 vydaná jeho reedícia.
Železná (Vrbno pod Pradědem)

História

Pôvodne hutnícku osadu založil Vratislavský biskup gróf Filip Gotthard von Schaffgotsch v roku 1770.
Prvý hámor dostal meno Nepomuk a hutnícka osada mala meno Hammerdörfel. Osada bola v područí obce Einsiedel (Mnichov). Od roku 1795 sa pokúšala osamostatniť, čo sa na prvýkrát nepodarilo. Veľké úsilie pre osamostatnenie preukázal krajský hajtman Mückusch von Buchberg, po ktorom získala osada v roku 1795 nové meno Buchbergstahl a na jeho počesť bol zasadený v roku 1795 historický strom - buk, ktorý rastie dodnes. Osada získala samostatnosť až v roku 1835. V rokoch 1850 až 1877 bola súčasťou obce Mnichov.  K obci tiež patrila osada Wolfseife. Názov Steinseifen tu neobstojí, pretože je to názov Skalného Potoka. Ďalej po roku 1835 osada Vidly (nemecky Gabel) a po roku 1930 aj Bílý Potok (tiež Bílý Zejf), táto obec vznikla v roku 1827 pod menom Zainhütte, ako je vidieť na mape z roku 1870. Od konca 19 stor. do roku 1947 mala meno Weisseseife. V roku 1947 bola obec premenovaná na Železnú.
Železiarne, valcovne a zlievárne patrili vrchnostenskej správe Javorník. Od roku 1805 boli prenajímané. Roku 1852 až 1875 ich mal v nájme rod Kleinov. Po roku 1900 sa tu výroba obmedzovala, zatiaľ čo dolovanie železnej rudy zaniklo už koncom 19. storočia. Od roku 1921 boli v nájme a.s. Ferrum Praha a od roku 1935 H. Grosse. Až v roku 1939 zakúpil celý komplex továrnik A. Grohmann a spol.. Hute pracovali do roku 1949. K roku 1925 je zaznamenaná výroba pečiatok.  K roku 1880 sa uvádza všeobecná škola, ktorá mala v roku 1900 dve triedy, po roku 1918 mala expozitúru vo Vidliach. Roku 1925 tu bola pošta. 
V roku 1938 sa stala obec súčasťou Nemecka. 8. mája 1945 bola obec obsadená Červenou armádou a opäť pripojená k Česko-Slovensku. Potom bolo nemecké obyvateľstvo presídlené. Do tej doby bola obec čisto nemeckou. Obec stratila samostatnosť v roku 1960 pripojením k mestu Vrbno pod Pradědem.
Vavrinec Tibor Špilka

Životopis

Študoval na gymnáziu v Banskej Bystrici. Predstavený premoštrátskeho rádu v Jasove. Bol aj knihovníkom, organistom, zborovým majstrom a fotografom. Spoločensky sa angažoval vo viacerých spolkoch a organizáciách. Stály spravodajca časopisu Annalecta Praemostratensia. Autor diela o hospodárskych dejinách opátstva v Jasove.
Kauffenheim

Poloha

Obec má rozlohu 2,24 km². Najvyšší bod je položený 120 m n. m. a najnižší bod 113 m n. m.

Obyvateľstvo

Počet obyvateľov obce je 217 (2011).
Nasledujúci graf zobrazuje vývoj počtu obyvateľov v obci.
Zdroje: INSEE
Chu Jao-pang

Životopis

Chu Jao-pang pochádzal z chudobnej rodiny z juhočínskej provincie Chu-nan a do Komunistickej strany vstúpil už ako 14. ročný. Zúčastnil sa Dlhého pochodu v rokoch 1934 - 1935 a neskôr pôsobil v Červenej armáde pod velením Teng Siao-pchinga.
Po založení Čínskej ľudovej republiky v roku 1949 Chu rýchlo rástol v straníckej hierarchii až do začatia Kultúrnej revolúcie v šesťdesiatych rokoch, počas ktorej bol dvakrát poslaný na vidiek a dvakrát rehabilitovaný. Po smrti Mao Ce-tunga postupne prevzal moc v strane a štáte Teng Siao-pching. Chu Jao-pang, ktorý bol jedným z jeho najbližších spolupracovníkov, pomohol Tengovi v politickom boji s Chua Kuo-fengom, ktorý bol od smrti Mao Ce-tunga predsedom Komunistickej strany Číny. Po odstavení Chua Kuo-fenga od moci roku 1981 prevzali Tengovi spojenci Chu Jao-pang najvyššiu pozíciu v strane a Čao C'-jang v štáte, reálna moc ale ostala u Teng Siao-pchinga, ktorý kontroloval diane z pozadia.
Počas svojho pôsobenia rehabilitoval Chu Jao-pang množstvo obetí Kultúrnej revolúcie, medzi inými bývalého prezidenta Liou Šao-čchiho. Vďaka svojej podpore liberálnych reforiem v ekonomike a spoločnosti rástla jeho popularita. Po študentských nepokojoch v roku 1986 ho však Teng Siao-pching odvolal kvôli prílišnej podpore liberálnych a západných myšlienok.
Chu Jao-pang zomrel v roku 1989 na zlyhanie srdca. Zhromaždenia študentov na jeho pamiatku postupne prerástli v protesty na Námestí nebeského pokoja v júni 1989.
Montouliers

Poloha

Obec má rozlohu 7,7 km². Najvyšší bod je položený 223 m n. m. a najnižší bod 43 m n. m.

Obyvateľstvo

Počet obyvateľov obce je 234 (2009).
Nasledujúci graf zobrazuje vývoj počtu obyvateľov v obci.
Zdroje: INSEE
Hviezdny potok (prítok Močiarky)

Prameň

Pramení v bezmennej mokradi na území VVP Záhorie, v nadmorskej výške 196 m n. m., v lokalite Jablonovské jazero (196 m n. m.), na severozápadnom svahu vrchu Malá Hviezda, (podľa ktorého je potok pomenovaný), neďaleko obce Pernek v Borskej nížine (časť Záhorskej nížiny).

Opis toku

Po vzniku potok urobí esovitý meander najskôr západným smerom a po meandre pokračuje na juhovýchod. Tečie stále juhovýchodným smerom najprv lesom, neskôr, v upravenom koryte ornou pôdou a následne zase borovicovým lesom na viatych pieskoch, kde si už zvoľna meandruje. Mierne sa stáča na juh a neskôr znova na juhovýchod a napokon zase na juh, kde následne, v oblasti Medzi výmoľmi, vo výške 173 m n. m. ústi sprava do Močiarky.
Nomexy

Poloha

Obec má rozlohu 7,95 km². Najvyšší bod je položený 375 m n. m. a najnižší bod 283 m n. m.

Obyvateľstvo

Počet obyvateľov obce je 2 191 (2009).
Nasledujúci graf zobrazuje vývoj počtu obyvateľov v obci.
Zdroje: INSEE
Belleroche

Poloha

Obec má rozlohu 13,93 km². Najvyšší bod je položený 881 m n. m. a najnižší bod 473 m n. m.

Obyvateľstvo

Počet obyvateľov obce je 256 (2011).
Nasledujúci graf zobrazuje vývoj počtu obyvateľov v obci.
Zdroje: INSEE
FC Internazionale Miláno

Tituly

Serie A - 18x - 1909/1910, 1919/1920, 1929/1930, 1937/1938, 1939/1940, 1952/1953, 1953/1954, 1962/1963, 1964/1965, 1965/1966, 1970/1971, 1979/1980, 1988/1989, 2005/2006, 2006/2007, 2007/2008, 2008/2009, 2009/2010
Taliansky pohár - 7x - 1938/1939, 1977/1978, 1981/1982, 2004/2005, 2005/2006, 2009/2010, 2010/2011
Taliansky superpohár - 5x - 1989, 2005, 2006, 2008, 2010
Liga majstrov UEFA - 3x - 1963/1964, 1964/1965, 2009/2010
Európska liga UEFA - 3x - 1990/1991, 1993/1994, 1997/1998
Majstrovstvá sveta klubov - 1x - 2010
Nové Hebridy (súostrovie)

Nové Hebridy alebo Vanuatu je názov približne 700 km dlhého súostrovia na juhu Tichého oceánu v Koralovom mori. Ležia 300 km južným smerom od Šalamúnových ostrovov, 460 km severovýchodne od Novej Kaledónie a 960 km na západ od Fidži.
Celková rozloha ostrovov je 11 307 km². Žije na nich asi 180-tisíc ľudí.

Geografia

Všetkých približne 60 ostrovov, ktoré tvoria súostrovie Nové Hebridy, patrí dnes administratívne do ostrovného štátu Vanuatu (do získania nezávislosti nieslo názov Nové Hebridy na znak, že väčšina ostrovov štátu Vanuatu patrí do Nových Hebríd). Tvoria severovýchodnú hranicu Koralového mora s otvoreným Tichým oceánom. Ostrov Espiritu Santo je z nich najsevernejší a ostrov Anatom zase najjužnejší z ostrovov Nových Hebríd.
To isté platí pre ostrovy rozkladajúce sa na juh od Nových Hebríd, konkrétne Matthew and Hunter Islands.

Dejiny

Ostrovy boli prvý raz objavené Európanmi až v roku 1774, konkrétne anglickým moreplavcom Jamesom Cookom. Názov im bol daný pravdepodobne pre podobu so škótskym súostrovím Vonkajšie Hebridy.
Nevädza poľná

Rozšírenie

Nevädza poľná rastie predovšetkým na okrajoch obilných polí a na suchých, kamenistých miestach spolu s rumančekom pravým a makom divým. Je indikátorom prehnojenia polí, v nedávnej minulosti sa pri silnom umelom hnojení vyskytovala zriedkavejšie.

Vzhľad

Je to jednoročná rastlina so stonkou vysokou až 80 cm, stonka je často vetvená. Kvetné listy sú špicaté, široké asi 6 mm. Kvety sú modrofialové v strede a výrazne modré na okrajoch. Kvitne od júna do septembra.

Kvitne

Od júna do septembra.

Zber

Zbierame celé sýtomodré hlavičky bez stopiek, alebo len z úborov vytrhávame lupienky. Sušíme pri 35 °C.

Použitie

V liečiteľstve sa používa kvet (Flos cyani), buď samostatný alebo s kalichom (Flos cyani cum calyce).
Droga má účinky močopudné a žlčopudné, v súčasnosti sa však najčastejšie používa pri zápalových a hnisavých očných chorobách.

Účinné látky

Obsahuje antokyánové glykozidy (napr. cyanín), cichorín, knicín, flavonoidy, saponíny a minerálne látky.
Ajac

Poloha

Obec má rozlohu 5,29 km². Najvyšší bod je položený 401 m n. m. a najnižší bod 226 m n. m.

Obyvateľstvo

Počet obyvateľov obce je 213 obyvateľov (2009).
Nasledujúci graf zobrazuje vývoj počtu obyvateľov v obci.
Zdroje: INSEE
Steradián

Steradián (sr) je v sústave SI jednotka priestorového uhla. Názov je odvodený z gréckeho stereos – pevný, priamy.
Steradián je definovaný ako „priestorový uhol, ktorý s vrcholom v strede gule vytína na povrchu tejto gule plochu s obsahom rovnajúcim sa druhej mocnine polomeru gule.“ Keďže plocha tejto gule je 4πr², definícia implikuje, že guľa meria 4π steradiánov.
Steradián je bezrozmerný, lebo 1 sr = m²·m⁻² = 1. Je ale užitočné rozlišovať medzi bezrozmernými hodnotami rôzneho druhu, takže sa v praxi symbol používa symbol „sr“, kdekoľvek to je vhodné, namiesto odvodenej jednotky „1“ alebo žiadnej jednotky. Napríklad, intenzita žiarenia sa dá merať vo wattoch na steradián (W·sr⁻¹).
Keramický nôž

Keramický nôž je nôž vyrobený z veľmi tvrdej a húževnatej keramiky, často z oxidu zirkoničitého (ZrO₂, známy tiež ako zirkón).
Keramické nože sú zvyčajne vyrábané suchým lisovaním zirkónového prášku a vypaľovaním pevnou fázou spekania. Výsledná čepeľ je naostrená kotúčom, na ktorom je nanesený diamantový prach. Zirkón je na stupni 8,5 v Mohsovej stupnici tvrdosti v porovnaní s kalenou oceľou, ktorá je na stupnici od 6 do 6,5 alebo diamantom, ktorý je na stupnici 10. Toto veľmi tvrdé ostrie len veľmi zriedkavo potrebuje brúsenie, alebo naostrenie.
Pierrefort (obec)

Poloha

Obec má rozlohu 24,59 km². Najvyšší bod je položený 1 115 m n. m. a najnižší bod 730 m n. m.

Obyvateľstvo

Počet obyvateľov obce je 905 (2011).
Nasledujúci graf zobrazuje vývoj počtu obyvateľov v obci.
Zdroje: INSEE
Oravská kotlina

Polohopis

Zo severu a západu je ohraničená Podbeskydskou vrchovinou, z juhu Oravskou Magurou, Oravskou vrchovinou a Skorušinskými vrchmi. Za štátnou hranicou pokračuje ako kotlina Orawsko-Nowotarska do Poľska. V západnej časti kotliny sa nachádza Oravská priehrada a územie kotliny odvodňuje rieka Orava so svojimi prítokmi Jelešňa a Oravica.
Oravská kotlina nemá žiadny podcelok, no na západe leží geomorfologická časť Hruštínske podolie.

Sídla v Oravskej kotline

Oravská kotlina patrí medzi stredne husto zaľudnené územia a ležia tu mestá Tvrdošín, Trstená a Námestovo, z významnejších sídiel napríklad Liesek, Suchá Hora, Vitanová a Zubrohlava.

Doprava

Územie Oravskej kotliny patrí medzi dopravne významné územie, nakoľko jej centrálnou časťou vedie dôležitá severo-južná dopravná spojnica, dnes medzinárodná cesta E 77, vedúca po ceste I/59. Spája Budapešť cez Zvolen a Dolný Kubín s Krakovom, pričom prechádza mestami Tvrdošín a Trstená. Z regionálnych ciest je významná aj cesta I/78, ktorá prechádza západným okrajom kotliny cez Námestovo do Poľska a najmä cesta II/520, ktorá vedie územím hornej Oravy od Kysúc cez Námestovo a Trstenú až na hraničný priechod v Suchej Hore. Železničná doprava v kotline je len doplnková a po zrušení prepojenia do Poľska vedie súčasná trať len do stanice v Trstenej.
Clefmont

Poloha

Obec má rozlohu 19,33 km². Najvyšší bod je položený 478 m n. m. a najnižší bod 315 m n. m.

Obyvateľstvo

Počet obyvateľov obce je 211 (2009).
Nasledujúci graf zobrazuje vývoj počtu obyvateľov v obci.
Zdroje: INSEE
Bus-Saint-Rémy

Poloha

Obec má rozlohu 7,77 km². Najvyšší bod je položený 149 m n. m. a najnižší bod 24 m n. m.

Obyvateľstvo

Počet obyvateľov obce je 315 (2009).
Nasledujúci graf zobrazuje vývoj počtu obyvateľov v obci.
Zdroje: INSEE
Rüsselsheim

Rüsselsheim je najväčšie mesto okresu Groß-Gerau v hospodársko-technologickej oblasti Rhein-Main v nemeckej spolkovej krajine Hesensko. Je jedným zo siedmich miest s osobitným postavením v Hesensku. Leží na rieke Mohan, len niekoľko kilometrov pred ústím rieky v Mainzi, ktorý je však už hlavným mestom spolkovej krajiny Porýnie-Falcko. K mestu tiež patria dve predmestia – Bauschheim a Königstädten. Mesto je známe predovšetkým ako sídlo automobilky Opel.
Má približne 60 507 obyvateľov (31. 12. 2012).

Hospodárstvo

Najväčšou firmou a zamestnávateľom v meste je automobilka Opel, ktorá tak ťaží z jeho ideálnej polohy na križovatke dôležitých diaľničných a železničných ciest. Ďalej tiež v meste pôsobí automobilka Hyundai a americká technologická firma Electronic Data Systems (EDS).
Innsbruck

Doprava

Do Innsbrucku vedie diaľnica A12/A13, spája mesto s Veronou v Taliansku aj s Mníchovom.
Hlavná železničná stanica v Innsbrucku patrí k najrušnejším v Rakúsku, letecké spojenie zabezpečuje letisko Innsbruck Airport.
Le Gicq

Poloha

Obec má rozlohu 5,97 km². Najvyšší bod je položený 98 m n. m. a najnižší bod 58 m n. m.

Obyvateľstvo

Počet obyvateľov obce je 122 (2009).
Nasledujúci graf zobrazuje vývoj počtu obyvateľov v obci.
Zdroje: INSEE
Samuel Černák

Životopis

Pochádzal zo slobodníckej rodiny. V roku 1630 – 1634 študoval na gymnáziu v Bánovciach nad Bebravou, 1634 – 1640 v Banskej Bystrici, 1640 – 1643 na univerzite v Kráľovci. Roku 1644 konrektor gymnázia, 1645 slovenský evanjelický farár v Banskej Bystrici. Autor scholastickej dišputy o bytí a ďalšej proti bývalému banskobystrickému rektorovi, konvertitovi J. Kircherovi. Príležitostné verše uverejnil v prácach a zborníkoch iných autorov.
Bourbonovci

Pôvodní Bourbonovci

Rod Bourbonovcov odvádza svoje meno od Bourbonska v strednom Francúzsku, ktorého centrom bol hrad Bourbon-l’Archambault. Najstarším známym členom dynastie bol Aymar z Bourbonu (alebo Adhémar), pán Souvigny a Bourbonu, ktorý žil okolo roku 900 po Kr. Nasledujúci hlavní členovia tohto rodu pokračovali ako páni (sire) alebo dámy (dame) bourbonskí/-ké.

Dampierrovsko-bourbonská dynastia

Táto dynastia vznikla roku 1186 manželstvom Guya II. Dampierrskeho, maršala champagnského, s Matildou I. (Mahaut I.), dámou bourbonskou. Nasledujúci hlavní členovia tohto rodu pokračovali ako páni (sire) alebo dámy (dame) bourbonskí.

Zásah Burgundovcov

Do dampierrovsko-bourbonskej dynastie sa priženil Ján Burgundský, ktorý si vzal Agnešu, dámu bourbonskú a stal sa tak pánom bourbonským. Ich dcérou bola Beatrix (Burgundská a Bourbonská), dáma bourbonská.

Vláda v Navarre a vo Francúzsku

Bourbonovci vládli v Navarre 1572 – 1789 (zlúčená s Francúzskom) a vo Francúzsku 1589 – 1792 (s prestávkami) a 1814 – 1830.
Do vetvy grófov z Vendôme patril aj – od roku 1572 navarrský kráľ – Henrich (ako navarrský kráľ Henrich III.), ktorý sa v roku 1589 stal francúzskym kráľom ako Henrich IV. po vymretí kráľovského rodu Valois a stal sa tak zakladateľom francúzskej kráľovskej bourbonskej dynastie (Bourbonovci v užšom zmysle). Vo Francúzsku jeho potomkovia vládli až do roku 1792, kedy bol kráľ Ľudovít XVI. zosadený a v roku 1793 popravený. Po páde Napoleona Bonaparteho sa v roku 1814 Bourbonovci znova dostali na trón (Ľudovít XVIII., brat popraveného Ľudovíta XVI.) V roku 1830 dynastiu na tróne vystriedala vedľajšia línia francúzskych kráľovských Bourbonovcov, ktorá panovala 18 rokov pod menom Orléans.

Vláda v Neapolsku, Sicílii a v Kráľovstve oboch Sicílií

V Neapolsku a Sicílii vládli 1734 – 1805 a ako králi Kráľovstva oboch Sicílií 1816 – 1860.

Vláda v Parme

Ako vojvodovia z Parmy vládli 1731 – 1735, 1748 – 1802 a 1847 – 1859.

Vláda v Luxembursku

Luxemburskými veľkovojvodami sú od roku 1964.
Le Morne-Rouge

Polohopis

Le Morne-Rouge má rozlohu 37,64 km². Najvyšší bod je položený 923 m n. m. a najnižší bod 120 m n. m.

Obyvateľstvo

Le Morne-Rouge má 5116 obyvateľov (2009).
Graf vývoja obyvateľstva:
Zdroje: INSEE
Euvezin

Poloha

Obec má rozlohu 11,28 km². Najvyšší bod je položený 328 m n. m. a najnižší bod 208 m n. m.

Obyvateľstvo

Počet obyvateľov obce je 107 (2009).
Nasledujúci graf zobrazuje vývoj počtu obyvateľov v obci.
Zdroje: INSEE
Andrej Antonovič Grečko

Mladosť a raná kariéra v armáde

Narodil sa v ukrajinskej roľníckej rodine v obci Golodajevka v Rostovskej oblasti. Od decembra roku 1919 slúžil v Červenej armáde, bojoval v občianskej vojne ako radový vojak 1. jazdeckej armády. V roku 1926 absolvoval Severokaukazskú jazdeckú školu horských národov. Medzi vojnami zostal pri jazdectve. V roku 1928 vstúpil do Komunistickej strany. Do októbra 1938 zastával nižšie veliteľské funkcie. V roku 1936 absolvoval Vojenskú akadémiu M. V. Frunzeho. Kvôli nedostatku schopných vyšších dôstojníkov počas stalinských čistiek v armáde bol 6. októbra 1938 poverený funkciou náčelníka štábu jazdeckej divízie. Neskôr bol v roku 1941 ako elitný dôstojník vybraný k štúdiu na Akadémii generálneho štábu.

Druhá svetová vojna

Začiatok vojny ho zastihol v generálnom štábe, ale už po niekoľkých dňoch si vymohol preloženie na front na. Tu velil od 10. júla 1941 do 18. januára 1942 34. jazdeckej divízii, ktorá sa zúčastnila ústupových bojov na Ukrajine. 9. novembra 1941 bol povýšený do hodnosti generálmajora. Neskôr bol poverený velením 5. jazdeckého zboru, s ktorým sa podieľal na Barvenkovo-Lozovskej útočnej operácii. Jeho zbor neskôr ustúpili do Donbasu a odtiaľ až na Severný Kaukaz. Od 8. septembra velil postupne 12. a 47. armáde brániacej sa pri Novorossijsku.
V októbri 1942 počas bojov na Kaukaze bol poverený velením 18. armády. Jednotky Zakaukazského frontu, po ústupe vojsk nemeckej skupiny armád A prešli do útoku, oslobodili Krasnodar a až do septembra bojovali s nemeckou 17. armádou na Tamanskom polostrove. 28. apríla 1943 bol povýšený na generálporučíka. Od začiatku roka do 16. októbra 1943 bol veliteľom 56. armády. V októbri 1943 bol Grečko preložený na Ukrajinu, kde do 14. decembra pôsobil vo funkcii zástupcu veliteľa Voronežského frontu (od 20. októbra 1. ukrajinský front). 9. októbra 1943 bol povýšený do hodnosti generálplukovník. Neskôr bol poverený velením 1. gardovej armády, ktorá spadala pod 4. ukrajinský front generála Petrova. So svojou armádou bojoval na Ukrajine, Rumunsku, Maďarsku a Rakúsku, vojnu ukončil obsadením Prahy.

Povojnové obdobie

Po vojne slúžil od 9. júla 1945 v Kyjeve ako veliteľ vojenského okruhu. 3. augusta 1953 bol povýšený do hodnosti armádny generál. Podpora Chruščova mu od roku 1953 priniesla vynikajúcu kariéru. 11. marca 1955 bol povýšený do hodnosti maršala. Stal sa najskôr 26. mája 1953 veliteľom vojsk v Nemecku, potom od 12. novembra 1957 stál v čele pozemných vojsk. V novembri sa stal 1. námestníkom ministra obrany. 7. apríla 1960 sa stal zároveň hlavným veliteľom spojených ozbrojených síl zemí Varšavskej zmluvy. Po smrti maršala Malinovského v apríli 1967 bol vybraný za nového ministra obrany ZSSR. Podieľal sa na príprave vpádu vojsk Varšavskej zmluvy do Česko-Slovenska v lete 1968. V roku 1973 bol zvolený aj do politbyra, po šestnástich rokoch neprítomnosti zástupcu armády v najvyššom straníckom orgáne.
Grečko zomrel 26. apríla 1976, bol pochovaný v Moskve, na Červenom námestí pri Kremeľskej stene.
Hradlo NOT

Funkcia

Hradlo NOT je jedným zo základných kombinačných logických obvodov, ktorého výstup je negáciou vstupu.

Prevedenie

NOT hradlo sa vyrába vo forme integrovaného obvodu, pričom sa obvykle umiestňuje niekoľko NOT hradiel do jedného puzdra, aby sa využili všetky dostupné vývody puzdra. Je tiež súčasťou mnohých iných obvodov, kde plní funkciu invertora logickej úrovne.
Halsou

Poloha

Obec má rozlohu 5,08 km². Najvyšší bod je položený 156 m n. m. a najnižší bod 4 m n. m.

Obyvateľstvo

Počet obyvateľov obce je 487 (2009).
Nasledujúci graf zobrazuje vývoj počtu obyvateľov v obci.
Zdroje: INSEE
Pretty Girls

Hudobné video

Video sa nesie v štýle 80. rokov a je inšpirované filmom Earth Girls Are Easy, a preto má Iggy svietiace oči a ďalšie nadpozemské schopnosti. Raperka si zahrala mimozemšťanku a Britney pozemšťanku, ktorá ju berie na rôzne zábavy. Speváčky sa nachádzajú v klipe v autoumývárni, v klube ale aj v dome. Na začiatku klipu sedí Britney pri bazéne, z ktorého vychádza mimozemšťanka Iggy. Britney ju vezme k sebe a vyberie jej vhodné oblečenie, upraví ju a pôjdu von. V autoumývárni Iggy použije svoju silu a počaruje bankomat, z ktorého začnú vypadávať bankovky. V časti kde obe hlavné aktérky sedia v kabriolete Iggy premení starý telefón na nový Samsung Galaxy S6, čo je vlastne reklama na tento produkt. Na konci klipu si ich mimozemšťania vezmú z klubu k sebe. Klip má prevažne negatívne hodnotenia, prekonalo 110 000 000 videní a získalo VEVO certifikáciu. Réžie sa ujala samotná Iggy Azalea.
Le Fréty

Poloha

Obec má rozlohu 7,09 km². Najvyšší bod je položený 261 m n. m. a najnižší bod 163 m n. m.

Obyvateľstvo

Počet obyvateľov obce je 68 obyvateľov (2009).
Graf vývoja obyvateľstva:
Zdroje: INSEE